**Pirkimo sąlygos**

1. UAB „Geležinkelio tiesimo centras“ (toliau – Bendrovė) perka Akustines plokštes (toliau – Prekės).
2. Pirkimo objektas neskaidomas į dalis.
3. Prekės privalo atitikti darbo/techninio projekto SK dalies techninės specifikacijos reikalavimus ir SA, SP dalies architektūrinius sprendimus. Tiekėjas privalo atlikti akustinių plokščių gabaritų parinkimą, paruošti gamyklinius plokščių brėžinius, suderinti su Bendrove plokščių tvirtinimo mazgus. Prekės privalo turėti ESD. Prekės konstrukcija – 120 mm absorberis + 120 mm betono branduolys + 50(85)mm absorberis, galai pagal HEB profilio plotį. Tiekėjas turės įsivertinti LTG Infra logotipo modeliavimą ir gamybą pagal LTG Infra reikalavimus (Infra Brandbook).
4. Reikalavimai pirkimo dalyvių pasiūlymams:

4.1. Pirkimo dalyvis privalo pateikti (nurodyti):

4.1.1. Bendrą pasiūlymo kainą be PVM. Kainos užrašomos skaičiais ir žodžiais. Į pasiūlymo kainą turi būti įskaičiuotos visos su Prekių pateikimu susijusios išlaidos

4.1.2. Užpildyti pasiūlymo formą (Priedas Nr. 1).

4.1.3. Užpildyti žiniaraštį (Priedas Nr. 2).

4.1.4. Pateikti gaminio ESD.

1. Pirminiai pasiūlymai turi būti pateikti iki 2021 m. rugpjūčio 18 d. 16 val. 00 min. vėliau gauti pasiūlymai nebus priimami.
2. Pirkimo dalyvių pasiūlymai bus vertinami pagal mažiausią bendrą kainą **EUR be PVM**.
3. Pirkimo pasiūlymas (Priedas Nr. 1) pasirašytas Tiekėjo ar jo įgalioto asmens pateikiamas lietuvių arba anglų kalba elektroniniu būdu į konkursai@gtcpirkimai.lt.
4. Bendrovė esant poreikiui derėsis su visais pirminius pasiūlymus pateikusiais dalyviais dėl techninių, ekonominių, teisinių ir kitokių pasiūlymo sąlygų siekiant geriausio pasiūlymo. Apie derybų metu pakeistas sąlygas, jei tokios būtų, ir tolimesnę pirkimo eigą Tiekėjai bus informuojami jų nurodytu elektroniniu paštu.
5. Prekių pristatymo vieta – Kretingos geležinkelio stotis.
6. Prekių iškrovimas bus vykdomas Bendrovės lėšomis.
7. Prekės bus pristatomos pagal su tiekėjų suderintą grafiką nuo 2021 rugsėjo 1 d. iki 2021 lapkričio 30 d. . Ne mažiau kaip: 2500m2 per rugsėjį ; 3000 m2 per spalį; 2600 m2 per lapkritį.
8. Visos kitos pirkimo ir sutarties sąlygos nurodytos pridedamuose pirkimo sąlygų prieduose.
9. Bendrovė nekompensuoja ir neatsako už Dalyvio turėtas dalyvavimo Pirkime bei dokumentų rengimo išlaidas.
10. Tiekėjo pateiktas pasiūlymas bus atmestas, jei pasiūlymas pateiktas ne visam pirkimo objektui arba tiekėjo kaina bus per didelė ir nepriimtina Bendrovei. Tiekėjas gali būti atmestas jei neatitinka kvalifikacinių reikalavimų ir tiekėjų elgesio reikalavimų, kurie nurodyti **LG tiekėjų elgesio** **kodekse[[1]](#footnote-1)**. Tiekėjų, kurie neatitinka Bendrovės nustatytų kvalifikacijos ir / ar tiekėjų elgesio reikalavimų, įskaitant reikalavimą dėl ankstesnių ir turimų įsipareigojimų tinkamo Bendrovei vykdymo, ir/ar reikalavimo, kad tiekėjas Bendrovei neturi kelti verslo saugumo ar reputacinės rizikos, pasiūlymai, jeigu jie yra gauti, gali būti atmetami. Tiekėjo kvalifikacija ir / tiekėjo elgesio reikalavimai gali būti patikrinami, įvertinant viešai prieinamus duomenis ir(ar) kreipiantis papildomos informacijos į kompetentingas institucijas, ir / ar tiekėjus.
11. Pateikdamas pasiūlymą Dalyvis pareiškia ir garantuoja, kad susipažino su visomis šio Pirkimo dokumentų nuostatomis ir kad priima juos kaip vientisą ir nedalomą dokumentą bei sutinka su visomis Pirkimo nuostatomis.
12. Bendrovė bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamos prekės, paslaugos ar darbai tapo nereikalingais arba nėra lėšų jiems apmokėti ir kt.).
13. Kontaktinis asmuo ryšiams su tiekėjais: Eglė Garbaliauskienė, tel.: 8 699 24663, el. paštas – justas.mulevicius@gtc.lt.

Pridedama:

Priedas Nr. 1. Pasiūlymo forma;

Priedas Nr. 2. Žiniaraštis;

Priedas Nr. 3.1. Darbo projektas „SK dalis“ Kretinga;

Priedas Nr. 3.2. Techninis projektas „SP ir SA dalis“ Kretinga;

Priedas Nr. 4. Spec. sutarties dalis;

Priedas Nr. 5. Bendr. sutarties dalis.

1. [https://www.litrail.lt/documents/10279/11756890/LTG+tiekejo+elgesio+kodeksas.pdf/50ad7ff6-6503-41ec-85a8-b7caf8b56850](https://www.litrail.lt/documents/10279/11756890/LTG%2Btiekejo%2Belgesio%2Bkodeksas.pdf/50ad7ff6-6503-41ec-85a8-b7caf8b56850) [↑](#footnote-ref-1)